open-index/open-wikipedia-markdown huggingface dataset:
Latour-de-Carol

**Latour-de-Carol** (en catalán: *La Tor de Querol*) é unha comuna francesa situada no departamento dos Pireneos Orientais, na rexión do Languedoc-Rosellón. Pertence ao distrito de Prades e ao cantón de Saillagouse e contaba con 401 habitantes en 2007.

Situada na Alta Cerdaña, no antigo territorio do Rosellón, é atravesada polo río Carol, afluente do Segre. Linda con España, concretamente co concello de Guils de Cerdanya, na provincia de Xirona.

## Demografía 
## Transporte 
É un paso e vía de comunicación importante, coa súa estación ferroviaria internacional Latour-de-Carol-Enveitg situada na confluencia de tres liñas ferroviarias:
*cara ao noroeste, polo val do río Ariège cara a Tolosa e París. Ancho internacional (1435&nbsp;mm), tensión eléctrica de 1,5 kV e alimentación por catenaria.
*cara ao leste, a liña da Cerdaña (o Tren Amarelo). Ancho métrico (1000&nbsp;mm), tensión eléctrica de 850 V e alimentación por terceiro carril.
*cara ao sur, cara a Puigcerdà e Barcelona. Ancho ibérico (1668&nbsp;mm), tensión eléctrica de 3 kV e alimentación por catenaria.
Estas circunstancias fan da estación de Latour-de-Carol-Enveigt un caso único en Europa.

## Lugares de interese 
miniatura|left|250px|O tren Amarelo.
* A estación de ferrocarril internacional que conecta España con Francia, coa particularidade de ter tres anchos de vía (internacional, vía estreita e ancho español) e tamén tres tipos diferentes de alimentación eléctrica (750 V DC por 3e raíl, 1,5 kV DC, e 3 kV DC).
* Vestixios e torre medieval do antigo castelo case derrubado totalmente. A torre dá nome á comuna; torre en francés é *tour*.

## Véxase tamén 
### Ligazóns externas 
* Latour-de-Carol en Institut géographique national 
* Latour-de-Carol en Insee
Manuel de Castro

O nome de **Manuel de Castro** pode referirse a:
* **Manuel de Castro del Castillo y Padilla**, conquistador español (1573-1622);

* **Manuel de Castro**, pintor español (c. 1662-1712);
* **Manuel de Castro y López**, xornalista e escritor galego (1860-1926);
* **Manuel de Castro Alonso**, relixioso español (1864-1944);
* **Manuel de Castro y Tiedra**, escritor, xornalista e crítico español (c. 1872-1953);
* **Manuel de Castro González**, xornalista deportivo galego (1885-1944);
* **Manuel de Castro Pardiñas**, escritor e xornalista uruguaio (1896-1970);
* **Manuel de Castro Pena**, mestre e político galego (f. 1978).
Península do Labrador

A **península do Labrador** (en inglés *Labrador Peninsula*; en francés *Péninsule du Labrador*) é unha gran península do nordeste do Canadá, entre o océano Atlántico ao leste e a baía de Hudson ao oeste; ao norte ten o estreito de Hudson, que a separa da Terra de Baffin, ao leste o mar do Labrador e ao suroeste  encóntrase o golfo de San Lourenzo.

Xeoloxicamente, a península do Labrador pertence ao Escudo Canadense. Os montes Torngat, que a atravesan de norte a sur, constitúen a súa espiña dorsal. As súas costas son moi accidentadas, con gran cantidade de baías, enseadas, rías e fiordes baixos formados pola erosión glaciaria e os movementos do inlandsis que cubriu o territorio durante as glaciacións. Estas mesmas glaciacións (como na maior parte do Canadá) deixaron así mesmo numerosos lagos. Entre os lagos desta zona do Canadá cabe mencionar os de Clearwater e o Minto. Entre as baías destaca a baía Ungava, no norte da gran península, mentres que pode considerarse un fiorde moi estendido o val no que se localizan a baía Groswater e o lago Melville, na costa occidental.

O seu clima é extremadamente continental no sur, e contra o norte é subártico; a costa leste recibe a influencia da corrente fría do Labrador, o que practicamente anula os efectos moderadores do océano.

Varios son os ríos que percorren esta península: Churchill, Eastmain, George, Koksoak e Leaf.

A península do Labrador ten unha importante subpenínsula na súa parte noroccidental, a península de Ungava, delimitada pola baía Hudson, o estreito de Hudson e a baía Ungava.

Administrativamente, comprende partes das provincias de Terra Nova e Labrador (rexión do Labrador, ou "Costa do Labrador") e Quebec (rexións de Saguenay-Lac-Saint-Jean, Côte-Nord e Nord-du-Québec).
Ovo de Fabergé

[miniatura|Ovo do [Kremlin de Moscova (1906)]]
Un **ovo de Fabergé** e unha das sesenta e nove xoias creadas por Peter Carl Fabergé e os seus artesáns da empresa Fabergé para os tsares de Rusia, así como para algúns membros da nobreza e da burguesía industrial e financeira, entre os anos 1885 e 1917. Estes ovos considéranse obras mestras da xoiería.

## Galería de imaxes 

Ficheiro:Faberge Train Egg Kremlin April 2003.jpg|Ovo do Transiberiano (1900)
Ficheiro:peterthegreategg.JPG|Ovo de Pedro o Grande (1903)
Ficheiro:Romanov_Tercentenary_Egg.jpg|Ovo do tricentenario dos Románov (1913)

## Véxase tamén 
### Ligazóns externas 
* Páxina de Mieks sobre os ovos Fabergé
Rose McGowan

**Rose Arianna McGowan**, nada en Florencia (Italia) o 5 de setembro de 1973, é unha actriz e cantante estadounidense. É especialmente coñecida por interpretar a Paige Matthews na serie de televisión *Charmed*.

## Filmografía 
## Véxase tamén 
### Ligazóns externas 
*
Peter Carl Fabergé

**Peter Carl Fabergé**, nado o 30 de maio de 1846 en San Petersburgo e finado o 24 de setembro de 1920 en Lausana, foi un xoieiro ruso tamén coñecido como **Karl Gustavovich Fabergé**. É considerado un dos ourives máis destacados do mundo pola creación de 69 valiosos ovos de Pascua entre os anos 1885 e 1917, dos cales consérvanse 61.

## Notas 
## Véxase tamén 
### Ligazóns externas 
* Galería de fotos
Skeet Ulrich

**Skeet Ulrich**, nado como **Bryan Ray Trout** o 20 de xaneiro de 1970 en Lynchburg, Virxinia, é un actor estadounidense. É coñecido polo seu papel de Jake Green no drama da CBS *Jericho*, Billy Loomis en *Scream, vixía quen chama*, Chris Hooker en *Noviñas e bruxas* e Billy Raedeen en ''Nobody's Baby''.

## Filmografía 
## Véxase tamén 
### Ligazóns externas 
*
Wolfhound

***Wolfhound*** (en ) é un filme ruso de fantasía dirixido por Nikolai Lebedev que se estreou no 2006. Baséase na novela homónima de Maria Semyonova.

## Sinopse 
O último membro da tribo dos Lobos Grises converteuse nun valente guerreiro ó que coñecen como Wolfhound. Foi condenado a morte, pero logrou sobrevivir para vingar o masacre do seu clan. Vive cun só desexo: destruír ó poderoso guerreiro que aniquilou ós seus.

## Personaxes 
* Aleksandr Bukharov como Wolfhound
* Gennadiy Makoev como Zhadoba
* Oksana Akinshina como Princesa Elen de Galirad
* Igor Petrenko como Duque Luchezar de Galirad
* Aleksandr Domogarov como Vinitarly
* Anatoli Belyj como Príncipe Vinitar de Velemor
* Juozas Budraitis como Doongorm
* Lilian Navrozashvili como Ertan
* Natalya Varley como Mother Kendarat
* Andrei Rudensky como Tilorn
* Evgenia Sviridova como Niilit
* Artyom Semakin como Evrikh
* Rezo Esadze como Illad
* Nina Usatova como Vozhditsa Kharyukov
* Tatyana Lyutayeva como Lekarka
* Eugenia Tudorascu como Haigal
* Peter Zaichenko como Fitela
* Iliya Sokolovski como o garda

## Notas 
## Véxase tamén 
### Ligazóns externas 
* 
* Ficha en RottenTomatoes
Andarta

No politeísmo celta, **Andarta** era unha deusa guerreira adorada no sur da Galia. Inscricións dedicadas a ela foron atopadas no sur de Francia e en Berna, Suíza. Pode estar relacionada coa deusa Andate, identificada coa "Vitoria" en Britania segundo o historiador romano Dión Casio. Ó igual que a deusa Artio, a súa imaxe estaba asociado cunha osa.

## Notas 
## Véxase tamén 
### Outros artigos 
*Andraste
Alfinete

miniatura|100px|Un alfinete.
O **alfinete** é unha peza de metal, de forma, tamaño e grosor similares aos da agulla, acabada en punta nun dos extremos e nunha cabeza no outro e que se usa para prender ou suxeitar. É moi usado na costura e no bordado.

## Notas 
## Véxase tamén 
### Outros artigos 
* Agulla de coser
Somateria

***Somateria*** é un xénero de aves da orde dos anseriformes e familia dos anátidos coñecidas vulgarmente como **eideres**, que comprende grandes patos migradores.

A súa suave penuxe foi moi buscada para o guateado de roupas, e é a orixe da palabra *edredón* (do danés *ederdun*, "feito de edier"). Estas plumas eran recolectadas especialmente en Islandia e Groenlandia.

As especies actualmente existentes do xénero viven nas latitudes frías e temperadas do hemisferio norte.

## Especies 
O xénero *Somateria* conta con tres especies:

* *Somateria mollissima* (Linnaeus, 1758) - eider común, ou eider propiamente dito
* *Somateria fischeri* (Brandt, 1847) - eider de anteollos
* *Somateria spectabilis* (Linnaeus, 1758) - eider real

O éider de Steller, pese ao seu nome, é dun xénero diferente (*Polysticta*).

## Notas 
## Véxase tamén 
### Bibliografía 
* Carboneras, Carles; del Hoyo, Josep; Elliot, Andrew & Sargatal, Jordi (1992): *Family Anatidae (Ducks, Geese and Swans)* Handbook of the Birds of the World. Volume 1. Barcelona (España): Lynx Edicions. ISBN 84-87334-10-5.

### Outros artigos 
* Anseriformes
* Anátidos

### Ligazóns externas 
* *Anatidae* en Zoonomen. 
* *Somateria* en Animal Diversity Web. 
* *Somateria* en NCBI.
La Lucha (Ourense)

***La Lucha*** foi un semanario publicado en Ourense entre 1931 e 1932.

## Historia e características 
Subtitulado *Órgano de la Agrupación Socialista y de la Federación Agraria de la Provincia*, apareceu o 21 de agosto de 1931. De tendencia socialista moderada, foi voceiro da Agrupación Socialista. Dirixido por José Marcos Naval e impreso nos obradoiros tipográficos La Popular, ofreceu información e opinión política. Foi contrario aos comunistas, anarcosindicalistas, conservadores e galeguistas. Entre os seus colaboradores estiveron Edmundo Lorenzo Santiago, Alfonso Quintana Pena, Manuel Suárez Castro e Enrique Heraclio Botana, ademais das figuras do socialismo español Julián Besteiro e Manuel Cordero Pérez. Cesou a súa publicación o 2 de abril de 1932.
## Véxase tamén 
### Bibliografía 
* 

### Outros artigos 
* Lista de publicacións impresas da provincia de Ourense
Temuera Morrison

**Temuera Derek Morrison**, nado 26 de decembro de 1960 en Rotorua, é un actor maorí. Converteuse nun dos artistas máis famosos do seu país polo seu papel de Jake "the Muss" Heke no filme de 1994 *Once Were Warriors,* o do cazarrecompensas Jango Fett e das Tropas Clon de *Star Wars*. Tamén puxo a voz de Boba Fett na edición especial de 2004 de *Star Wars Episode V: The Empire Strikes Back*.

## Filmografía 
## Véxase tamén 
### Ligazóns externas 
*
José Marcos Naval

**José Marcos Naval**, finado en Ourense o 17 de xaneiro de 1955, foi un político e xornalista galego.

## Traxectoria 
Tiña unha reloxería na rúa do Paseo de Ourense. Afiliado ao PSOE. Durante a República foi concelleiro socialista de Ourense e dirixiu o semanario *La Lucha*. Foi cónsul de Guatemala en Ourense. Finou en Ourense o 17 de xaneiro de 1955.

## Vida persoal 
Casou con Julia Alonso Díaz e foi pai de Josefa Marcos Alonso.
## Notas 
## Véxase tamén 
### Outros artigos 
* *La Lucha*
Ezequiel Rey Turnes

**Ezequiel Rey Turnes**, nado en Santiago de Compostela en 1889 e finado na mesma cidade en 1977, foi un xornalista, sindicalista, e político galego.

## Traxectoria 
Curtidor do barrio de Casasnovas e despois carpinteiro, foi directivo da Sociedade de Carpinteiros a partir de 1913. Foi delegado no congreso da CNT do Teatro de la Comedia de 1919 representando a seis sociedades obreiras santiaguesas, e nomeado secretario da Federación local de Compostela despois da súa fundación en 1921. Participou o ano seguinte en Vigo no congreso de fundación da CNT galega. Dirixente da Federación Agraria Comarcal de Santiago, promoveu o semanario *Lucha Social* (1919-1921) e colaborou con *¡¡¡Tierra!!!*. En 1922 acadou, xunto a Manuel Fandiño Ricart, a integración de todas as sociedades de Santiago de Compostela na Confederación Regional Galaica. Foi nomeado director de *Solidaridad Obrera* no plenario rexional do 18 de xaneiro de 1925, cando o periódico foi trasladada da Coruña a Santiago e en decembro dese ano participou da creación da Federación Marítima do litoral galego. Na Segunda República dirixiu *Galicia Federal* (1931). Foi detido pola Folga xeral revolucionaria de 1934 e procesado. Coa vitoria do Frente Popular nas eleccións de febreiro de 1936, foi nomeado concelleiro de Santiago de Compostela. Foi membro do Comité Central de Autonomía de Galicia, representando á Organización Comarcal Agraria. Co golpe de Estado do 18 de xullo de 1936 foi detido gubernativo na Coruña en 1938, quedou en liberdade en setembro. Abríronlle expediente de responsabilidades políticas que foi sobresido en 1947.

Nos primeiros anos do franquismo foi membro da Alianza Nacional de Fuerzas Democráticas (ANFD). Dende mediados dos anos corenta ata os anos setenta colaborou en *La Voz de Galicia* co pseudónimo **Aristarco**, e tamén publicou algún artigo co seu nome. Tamén colaborou en *El Correo Gallego* e *La Noche*. Nos anos sesenta colaborou na revista *Vieiros*. Finou en Santiago de Compostela en 1977.

## Vida persoal 
Casou con Antonia Seoane Fuentes, que finou en 1968, e foi pai de Auria, Emilio, Indalecio, Ascensión, Manuela, José, Manuel, Pablo, Luis e Gabriel Rey Seoane.
## Notas 
## Véxase tamén 
### Ligazóns externas 
* Apuntes para unha enciclopedia histórica do anarquismo galego (R)

* Cartas do Centro Republicano Federal de Izquierda Gallega
Alfinete (homónimos)

O termo **alfinete** pódese referir a:
***Alfinete**, peza de metal, de forma, tamaño e grosor similares aos da agulla, acabada en punta nun dos extremos e nunha cabeza no outro e que se usa para prender ou suxeitar.
***Alfinete**, peza de metal en forma de alfinete que serve para xuntar dúas partes dun vestido ou que se usa como adorno, **broche**.
## Botánica 
***Alfinete**, planta perenne medicinal da familia das valerianáceas (*Centranthus ruber*), que medra nos valados, de flores aromáticas de cor branca, rosa ou vermella.

## Persoeiros 
***Alfinete**, Carlos Alberto Dario de Oliveira, coñecido coma Alfinete, adestrador e exfutbolista brasileiro.
Emae

**Emae** é unha illa das Illas Shepherd, provincia de Shefa, Vanuatu. Maunga Lasi é o pico máis alto con 644 m. Forma o bordo norte (na súa maioría) do volcán submarino de Makura, que tamén abarca as illas próximas de Makura e Mataso. Ten uns 10&nbsp;km de longo e ata 5&nbsp;km de ancho, cunha superficie de 32 quilómetros cadrados.

## Poboación 
Na illa vive unha poboación de ao redor de 750 habitantes, cun crecemento do 3´1% anual. A actividade económica principal é a agricultura de subsistencia. O PIB da illa é de 457 $ por habitante. A diferenza das illas dos arredores poboadas por melanesios, son unha illa periférica polinesia. A linguaxe da illa, tamén chamada Emae, pertence á familia da Lingua Futunic. Moitos dos insulares viven agora en Port Vila.

## Notas 
## Ligazóns externas 
*UN Earthwatch Island site 
*Ethnologue page for Emae
NADH deshidroxenase

[miniatura|230px|Estrutura da **NADH deshidroxenase**A membrana interna [mitocondrial queda na parte inferior da figura.]]

A **NADH deshidroxenase**, **NADH:ubiquinona oxidorredutase** (EC 1.6.5.3) ou **complexo I** é un gran complexo multienzimático que cataliza a transferencia de electróns do NADH ao coenzima Q na cadea respiratoria.

É o maior complexo da cadea respiratoria; nos mamíferos consta de 45 cadeas polipeptídicas, das cales sete están codificadas polo xenoma mitocondrial. Contén FMN como grupo prostético e 8 cúmulos ferro-xofre.

A súa estrutura ten forma de "L" cun gran dominio na membrana (con ao redor de 60 hélices transmembrana) e un dominio periférico hidrófilo onde se produce a redución do NADH.

Constitúe o punto de entrada á cadea de transporte electrónico nas bacterias e na membrana interna das mitocondrias das células eucariotas. A transferencia electrónica iníciase mediante a oxidación do NADH xa que os seus dous electróns son transferidos simultaneamente a un FMN unido non covalentemente ao enzima e, desde alí, a través dunha serie de *clusters* Fe-S (transportadores de electróns capaces de aceptar un electrón por ciclo) ao aceptor final, o coenzima Q (ubiquinona, transportador electrónico liposolúbel) ou a aceptores artificiais como ferrocianuro ou rutenio (III) hexaamina.

Simultaneamente ao transporte electrónico, o complexo I bombea protóns a través da membrana, contribuíndo así á xeración dun gradiente electroquímico. A estequiometría aceptada para o bombeo de protóns é 2H+/e-.

Este proceso produce o 40 % do gradiente transmembrana xerado na oxidación do NADH pola cadea respiratoria mitocondrial.

Recentemente demostrouse que en certos procariotas o complexo transloca catións Na+ en lugar de protóns e que deste modo se xera unha forza sodio-motriz en lugar de protón-motriz.

Máis de cen xenes están involucrados na biosíntese do complexo I, participan en: transcrición, tradución, transporte, procesamento, inserción de cofactores e ensamblado. O proceso de biosíntese debe estar estritamente regulado para manter os niveis de actividade metabólica en células e tecidos, de acordo á súa demanda enerxética.

## Patoloxía 
Mutacións nas subunidades do complexo I poden causar enfermidades mitocondriais, entre as que destaca a síndrome de Leigh.

Hai algunhas evidencias de que defectos no complexo I poden xogar certo papel na etioloxía da enfermidade de Parkinson, talvez porque o complexo I (ao igual que o III) pode padecer fugas de electróns cara ao oxíxeno formando superóxidos moi tóxicos).

## Notas
Galicia Federal

***Galicia Federal*** foi un periódico publicado en Santiago de Compostela entre 1931 e 1932.

## Historia e características 
Subtitulado *Órgano del Partido Republicano Federal de Izquierda Gallega*, apareceu o 4 de xullo de 1931. Editábase na imprenta Nós. Dirixido por Ezequiel Rey Turnes, os seus redactores eran Victoriano Marcos, Jesús Posse e o propio Ezequiel Rey. De periodicidade irregular, e de orientación ideolóxica anarquista, o seu programa político estaba baseado en tres piares: republicanismo, federalismo e izquierdismo. Entre os seus colaboradores están Pi i Margall, Emilio Gutiérrez del Arroyo, José Carnero, Emmanuel Prats Moret, Joaquín Pi i Arsuaya, Laura Brunet e Rafael Fernández Casas.

No primeiro exemplar declaraba:

Revelou a súa posición respecto do Estatuto de autonomía de Galicia:

Cesou probablemente co número 4, o 3 de setembro de 1932.

## Notas 
## Véxase tamén 
### Bibliografía 
* 
* Artigo "GALICIA FEDERAL" da *Gran Enciclopedia Galega Silverio Cañada*
William Elford Leach

**William Elford Leach**, nado o 2 de febreiro de 1790 en Hoe Gate (Plymouth, Reino Unido) e finado o 26 de agosto de 1836 en Palazzo San Sebastiano (Tortona, Xénova, Italia), foi un zoólogo e biólogo mariño inglés, membro da *Royal Society* (FRS).

## Traxectoria 
Leach foi fillo dun avogado. Á idade de doce anos foi á escola en Exeter, para estudar anatomía e química.
miniatura|220px|esquerda|Debuxo de *Libinia emarginata* en *A Zoological Miscellany*, de Leach, autor que describiu esta especie de centola en 1815.

En 1813 Leach regresou aos seus intereses zoolóxicos e foi empregado como bibliotecario auxiliar na *Sección Zoolóxica* do Museo Británico.

A nomenclatura de Leach era un tanto excéntrica. Nomeou vinte e sete especies baseadas no nome do seu amigo John Cranch (quen as recolectara en África antes de morrer no navío da Armada Británica *HMS Congo*). 

E en 1818 nomeou nove xéneros baseados en *Caroline* ou anagramas deste nome, posibelmente en alusión ao nome da súa amante.

En 1821 sufriu unha depresión nerviosa debido ao exceso de traballo e dimitiu do seu posto no museo en marzo de 1822. A súa irmá máis vella levouno á Europa continental a convalecer, e viaxaron a través de Francia, Italia e Grecia.

Morreu de cólera no *Palazzo San Sebastiano*, cerca de Tortona, ao norte de Xénova.

## Bibliografía 
As obras que escribiu durante a súa estancia no Museo Británico son as seguintes:
* *The Zoological Miscellany* (1814–1817).
* *Monograph on the British Crabs, Lobsters, Prawns and other Crustacea with pedunculated eyes* (1815–1817).
* *Systematic catalogue of the Specimens of the Indigenous Mammalia and Birds that are preserved at the British Museum* (1816).
* *Synopsis of the Mollusca of Great Britain* (circulou desde 1820, pero só se publicou en 1852).

## Eponimia 
O petrel de Leach (*Oceanodroma leucorhoa*), foi denominado así na súa honra, tras a súa morte, por Coenraad Jacob Temminck en 1820, non sendo consciente de que fora descrito previamente por Vieillot. Un espécime desta ave comprárao Leach en nome do Museo Británico por 5,15 £ na venda da colección de William Bullock en 1819. Na mesma venda comprou tamén un arao xigante (*Pinguinus impennis*) e un ovo por só 16 £.

O picapeixe de ás azuis (*Dacelo leachii*) tamén se nomeou no seu honor, en 1827, por Vigors e Horsfield.

## Abreviatura 
A abreviatura **Leach** emprégase para indicar a William Elford Leach como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
* BHL *The zoological miscellany: being descriptions of new, or interesting animals*. Tres vols. 1814–1817.
* BHL *Malacostraca podophthalmata Britanniae*. 1815.
* BHL *Molluscorum Britanniæ synopsis*. 1852, editado por John Edward Gray.
* BHL ''Leach's Systematic catalogue of the specimens of the indigenous mammalia and birds in the British Museum''. 1882, editado por Osbert Salvin.
Leach

O apelido **Leach** pode estar referido a:

***Archibald Alexander Leach** (1904-1986), coñecido como **Cary Grant**, actor estadounidense;
***Bernard Leach** (1887-1979), oleiro e profesor de arte británico;
***Frank A. Leach** (1846-1929), xornalista estadounidense e director da *US Mint*;
***William E. Leach** (1790-1836), zoólogo e biólogo mariño inglés.
Luna E-1A

Baixo o nome de **Luna E-1A**, **Luna E1A** ou **Luna Ye-1A** pola súa transliteración da lingua rusa atópase unha familia de sondas espaciais lunares soviéticas formada por dúas unidades.

## Características 
Houbo dúas sondas Luna E-1A: a primeira non chegou a órbita debido a un problema co foguete lanzador 8K72, pero a segunda, denominada formalmente *Luna E-1A 2* e máis coñecida como Luna 2, converteuse no primeiro obxecto artificial en impactar contra a superficie lunar. Ademais da instrumentación científica levaba a bordo emblemas metálicos coa bandeira e o escudo da Unión Soviética.

## Historial de lanzamentos 
## Notas 
## Véxase tamén 
### Outros artigos 
*Luna E-1
*Luna E-3
*Luna E-6
*Luna E-6LF
*Luna E-6LS
*Luna E-6M
*Luna E-6S
*Luna Ye-8
*Luna Ye-8-5
*Luna Ye-8-5M
*Luna Ye-8-LS
Luna (foguete)

**Luna** ou **Luna 8K72**, código GRAU **8K72** e tamén coñecido como **Vostok-L**, foi o nome dun modelo de foguete espacial soviético activo entre 1958 e 1960.

## Características 
O 8K72 foi un foguete derivado do mísil R-7 (do que derivan tamén outros foguetes, como o lanzador Soiuz). Foi desenvolvido nos inicios da era espacial como medio para lanzar as primeiras sondas luares e foi o primeiro lanzado soviético en resolver o problema da ignición dunha etapa de foguete en gravidade cero.

Luna foi lanzado un total de nove veces, todas desde o cosmódromo de Baikonur, con cinco fallos e un éxito parcial.

## Historial de lanzamentos 
## Notas
Bandeira do Bierzo

A **Bandeira do Bierzo** foi aprobada o 14 de abril do ano 2000 polo Consello Comarcal do Bierzo. Representa aos 38 municipios que forman a comarca do Bierzo (León).

## Historia e características 
O deseño da bandeira resultou, tras un longo e arduo debate que se estendeu fóra das canles políticas e administrativas chegando aos medios de comunicación e á sociedade berciana en xeral, da integración da bandeira bercianista (un rectángulo dividido en diagonal de abaixo a arriba sendo a parte dereita azul) e do Pendón de Lanzas coa cruz de Borgoña (hoxe conservada no Museo dos Exércitos en Madrid) que representaba ao Concello de Ponferrada. A histórica foi presentada polo historiador cacabelense José Antonio Balboa de Paz, pero a integración da bandeira bercianista en numerosos símbolos non-políticos de distinta clase como bandeira do Bierzo fixo imposible a súa desaparición aceptándose unha solución de consenso, resultando a bandeira actual formada pola cruz de Santo André sobre a bandeira bercianista.
miniatura|esquerda|Bandeira bercianista.
[miniatura|Pendón de lanzas coa [Cruz de Santo André, inspiración da actual bandeira do Bierzo. Na imaxe, réplica do orixinal no Museo do Bierzo, Ponferrada.]]

Aínda que ao principio xurdiu certa polémica ao final foi aceptada, sendo actualmente un dos símbolos máis recoñecidos do Bierzo e coñecida popularmente como *bandeira cruzada* ou a *cruceira*.

No centro da Bandeira sitúase o escudo do Bierzo, composto por varios motivos relacionados co Bierzo (follas de vide simbolizando a agricultura berciana, os dous martelos cruzados símbolo da minería e no centro a Cruz de Peñalba, símbolo do Bierzo) e sobre el a coroa. Tamén o deseño do escudo sufriu varias polémicas, criticándose o custo do deseño e o propio deseño por varios motivos, presentándose unha alternativa similar que ademais contaba con dúas vieiras a esquerda e dereita dentro do bordo do escudo simbolizando o percorrido do Camiño de Santiago que cruza O Bierzo de leste a oeste, esta alternativa tamén tiña pequenas diferenzas na cor e a coroa.

## Notas 
## Véxase tamén 
* Escudo do Bierzo
Osmosis Jones

***Osmosis Jones*** é un filme estadounidense dirixido nos segmentos animados por Tom Sito e Piet Kroon, e nos de acción en vivo polos irmáns Farrelly. Pouco habitual neste xénero, as personaxes animadas están dentro das de acción en vivo.

## Sinopse 
Frank Detorri (Bill Murray) non goza de boa saúde: aliméntase con comida rápida, non fai exercicio e maltrata o seu corpo de tódalas formas posibles. Esta forma tan pouco sa de vivir fai que o corpo de Frank sexa un campo de batalla no que se enfrontan as máis diversas bacterias. O día no que consome un ovo duro que recolle do chan, queda ó descuberto que dentro de Frank hai toda unha cidade orgánica, onde pequenas personaxes imitan a vida humana.

## Personaxes 
### Animación 
* Chris Rock como Osmosis "Ozzy" Jones
* Laurence Fishburne como Thrax
* David Hyde Pierce como Drix
* Brandy Norwood como Leah Estróxeno
* William Shatner como Alcalde Phlegmming
* Ron Howard como Tom Colonic

### Acción en vivo 
* Bill Murray como Frank Detorre
* Elena Franklin como Shane Detorre
* Molly Shannon como Mrs. Boyd
* Chris Elliott como Bob

## Notas 
## Véxase tamén 
### Ligazóns externas 
*
Luna E-1

thumb|Réplica da Luna 1.
Baixo o nome de **Luna E-1**, **Luna E1** ou **Luna Ye-1** pola súa transliteración da lingua rusa, atópase a familia das primeiras sondas espaciais lunares soviéticas.

## Características 
Houbo catro sondas Luna E-1: tres delas fracasaron no seu intento sen nin sequera chegar a órbita, pero a cuarta, denominada *Luna E-1 4* ou Luna 1, foi o primeiro obxecto artificial en alcanzar a velocidade de escape e chegar ás inmediacións da Lúa, achegándose a só 5995&nbsp;km da superficie, aínda que o obxectivo das sondas Luna E-1 era impactar contra a superficie.

As sondas Luna E-1 tiñan forma esférica, cunha masa de 361&nbsp;kg e con cinco antenas e varios instrumentos sobresaíndo da superficie. As sondas non tiñan sistema de propulsión e incluían emblemas metálicos coa bandeira e o escudo da Unión Soviética.

## Historial de lanzamentos 
## Notas 
## Véxase tamén 
### Outros artigos 
*Luna E-1A
*Luna E-3
*Luna E-6
*Luna E-6LF
*Luna E-6LS
*Luna E-6M
*Luna E-6S
*Luna Ye-8
*Luna Ye-8-5
*Luna Ye-8-5M
*Luna Ye-8-LS
La Asamblea Regional

***La Asamblea Regional*** foi un semanario editado en Santiago de Compostela entre 1894 e 1896.

## Historia e características 
Semanario republicano, apareceu en 1894. A principios de outubro de 1895 fíxose cargo da dirección Luciano Meleiro Tejada. Cesou a súa publicación en 1896.

## Notas 
## Véxase tamén 
### Bibliografía 
*
El Regenerador Padronés

***El Regenerador Padronés*** foi un semanario editado en Padrón entre 1891 e 1892.

## Historia e características 
Subtitulado *Semanario independiente*, apareceu o 7 de xuño de 1891. Fundado e dirixido por José Vázquez Batalla, o seu administrador era José Otero Ramallo. Rematou a súa edición co número 40 en febreiro de 1892.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
### Ligazóns externas 
* Baliñas Bueno, Juan Ramón (2006). *Padón, Iria Flavia*
Sepiólidos

A dos **sepiólidos** (*Sepiolidae*) é unha familia de moluscos cefalópodos da orde dos *Sepiolida*.

## Taxonomía 
A familia componse de 15 xéneros distribuídos en dúas, tres ou catro subfamilias, segundo os autores:

* '*Subfamilia *Heteroteuthinae'''*
** *Amphorateuthis*
** *Heteroteuthis*
** *Iridoteuthis*
** *Nectoteuthis*
** *Sepiolina*
** *Stoloteuthis*
* *' Subnfamilia *Rossiinae*'*
** *Austrorossia*
** *Neorossia*
** *Rossia*
** *Semirossia*
* *'Subfamilia *Sepiolinae*'*
** *Euprymna*
** *Inioteuthis*
** *Rondeletiola*
** *Sepietta*
** *Sepiola*
* ***Incertae sedis***
** *Choneteuthis*

## Filoxenia 
A posición filoxenética da familia reflíctese do seguinte cladograma, segundo o ITIS:

## Notas 
## Véxase tamén 
### Outros artigos 
* Cefalópodos
### Ligazóns externas 
* *Sepiolida'' en ITIS. Catalogue of Life: 2011 Annual Checklist.
Dorival Guidoni Júnior

**Dorival Guidoni Júnior**, coñecido como **Doriva**, nado o 28 de maio de 1972 en Nhandeara (Brasil) é un exfutbolista brasileiro que xogaba na demarcación de centrocampista.

## Traxectoria 
Comezou xogando ao fútbol no São Paulo Futebol Clube no ano 1991, equipo que alternou con cesións no Anapolina AA e no Goiânia EC. En 1995 foi traspasado ao XV Paracicaba, da terceira división brasileira, e co que acadou o ascenso sendo un dos xogadores máis destacados do equipo. Este bo papel fixo que fichara polo Clube Atlético Mineiro e de aí dese o salto a Europa, fichando polo FC Porto no verán de 1997 despois de gañar o *Balón de prata brasileiro*. Despois de dúas tempadas no Porto fichou pola UC Sampdoria da Serie A italiana.

No ano 2000 fichou polo Celta de Vigo, por aquel entón xa asentado nas competicións europeas e que aspiraba a un salto de calidade. Compartiría centro do campo con xogadores nun grande estado de forma como Giovanella, Vagner ou o peruano Jayo. As lesións fixeronlle perder a titularidade en favor deste último, que chegou ao equipo no mercado de inverno.

Nos tres anos que militou no Celta o equipo clasificouse para competición europea, para a Copa da UEFA nas dúas primeiras e para a Liga de Campións na última, porén o seu peso no equipo foi indo a menos coa chegada de xogadores como Peter Luccin ou José Ignacio. Precisamente no mercado de inverno deste último ano sería cedido ao Middlesbrough FC.

O equipo inglés faríase coa súa propiedade e alí militou tres tempadas máis conquistando a Copa da Liga no ano 2004. Ao remate do contrato co *Boro* fichou por outro equipo inglés, o Blackpool FC, onde so xogaría uns meses para volver posteriormente ao Brasil para xogar no América de Sao Paulo e retirarse no Mirassol FC no ano 2008.

### Coa selección de fútbol 
O 27 de abril de 1995, xogando no Clube Atlético Mineiro, foi convocado por primeira vez coa Selección de fútbol do Brasil e foi xa xogando no FC Porto cando debutou nunha Copa Mundial, en Francia 1998.

## Palmarés 
### Clubs 
; São Paulo
* **Campeonato Brasileño de Serie A**: 1991
* **Copa Libertadores**: 1993
* **Recopa Suramericana**: 1993, 1994
* **Supercopa Suramericana**: 1993
* **Mundial de Clubs**: 1993

;XV de Piracicaba
* **Campeonato Brasileño de Serie C**: 1995

;Atlético Mineiro
* **Copa Conmebol**: 1997

;Porto
* **Primeira Liga**: 1997-98, 1998-99
* **Taça de Portugal**: 1997-98

;Celta de Vigo
* Copa Intertoto da UEFA: 2000

;Middlesbrough
* **Copa da Liga Inglesa**: 2003-04

### Adestrador 
;Ituano
* **Campeonato Paulista**: 2014

;Vasco da Gama
* **Campeonato Carioca**: 2015
Te lo mereces

***Te lo mereces*** foi un programa de televisión español emitido en Antena 3, presentado por Paula Vázquez e Roberto Leal, que se emitiu durante a noite dos venres en prime time. As súas emisións comezaron o 21 de setembro do 2012, para substituír así a *Avanti ¡que pase el siguiente!*, con todo as malas expectativas por parte do público nas súas dúas emisións, levaron á cadea a cancelar o formato.

## Presentadores 
* Paula Vázquez (2012)
* Roberto Leal (2012)

## Audiencias 
:
:

## Notas 
## Véxase tamén 
### Ligazóns externas 
* Sitio web oficial
El Amigo del Pueblo (Santiago de Compostela)

***El Amigo del Pueblo*** foi un semanario editado en Santiago de Compostela entre 1894 e 1895.
## Historia e características 
Órgano do Centro Republicano de Santiago de Compostela, apareceu o 3 de marzo de 1894 substituíndo a *El Republicano*. Estaba dirixido por José Cajaraville. Foi condenado polo Arcebispo de Santiago o 3 de xullo de 1894. Parece que deixou de publicarse en xullo, volvendo saír en maio de 1895. Cesou a súa publicación en 1895.

## Notas 
## Véxase tamén 
### Bibliografía 
* 
### Outros artigos 
* Lista de publicacións impresas da provincia da Coruña
La Voz Padronesa

***La Voz Padronesa*** foi un semanario editado en Padrón en 1894.

## Historia e características 
Apareceu o 15 de outubro de 1894. O director e propietario era José Andrés Giménez Novoa. Cesou a súa publicación a mediados de novembro dese mesmo ano.

## Notas 
## Véxase tamén 
### Ligazóns externas 
* Padón, Iria Flavia
Politeísmo celta

O **politeísmo celta**, tamén coñecido como **paganismo celta**, comprende as prácticas e crenzas relixiosas atribuídas ós pobos celtas que habitaron no oeste de Europa durante a Idade de Ferro, entre os anos -500 e 500, abranguendo dende a cultura de La Tène ata a era romana. No caso dos celtas insulares correspóndese coa Idade de Ferro británica e a Irlanda celta.

O politeísmo celta foi unha das meirandes relixións durante a Idade de Ferro dentro da familia indoeuropea. Isto débese a que comprende unha gran cantidade de variacións xeográficas e cronolóxicas. Malia a súa variedade, poden ser detectadas semellanzas estruturais permitindo detectar unha "homoxeneidade relixiosa básica" entre os diferentes pobos celtas.

O panteón celta componse de numerosos teónimos que foron recollidos pola epigrafía e etnografía grecorromana. Entre eles, os máis prominente son Teutates, Taranis e Lugh.
Figuras medievais da mitoloxía irlandesa foron aducidas por mitoloxía comparada, interpretadas como versións evémeras de deidades precristiás insulares.
Unha característica salientable da relixión celta, segundo se reflicte na historiografía romana, é a súa estendida práctica do sacrificio humano.
Segundo as fontes gregas e romanas, na Galia, Britania e Irlanda existía unha caste de "sabios máxico-relixiosos" cuxos membros se coñecían como druídas, pero é moi pouco o que se coñece deles.

Coa conquista da Galia (entre o -58 e o -51) e o sur de Britania (43) polo Imperio romano, as prácticas relixiosas celtas adoptaron elementos dos conquistadores produto da romanización, dando lugar a cultos sincréticos coas súas tradicións e deidades, como Cernunnos, Artio, Telesforo etc.

Nos séculos V e VI, o cristianismo converteuse na fe dominante na área celta, suplantando as súas prácticas relixiosas. Porén, o politeísmo celta deixou a súa pegada nas Nacións celtas, influenciando unha mitoloxía posterior, e servindo de base para novos movementos relixiosos, como neopaganismo celta, xurdido no século XX.

## Notas 
## Véxase tamén 
### Outros artigos 
* Deuses celtas
Luna E-6

Baixo o nome de **Luna E-6**, **Luna E6** ou **Luna Ye-6** pola súa transliteración da lingua rusa, atópase unha familia de doce sondas espaciais soviéticas cuxa misión era aterrar na Lúa.

## Características 
As sondas Luna E-6 foron sondas deseñadas pola oficina OKB-1 de Korolev para aterrar suavemente na Lúa e retransmitir fotografías desde a superficie. Tiñan unha masa duns 1470&nbsp;kg.

As sondas en si constaban de tres partes:

*O KTDU, un módulo cun motor foguete para facer correccións de traxectoria e para o freado lunar.
*Un sistema de dous airbags para suavizar a aterraxe.
*A ALS, a estación científica automática, de forma esférica, cun exterior que se abría en catro pétalos para deixar ao descuberto os instrumentos científicos e os sistemas de comunicacións e para estabilizar a sonda.

Durante o voo cara a Lúa a nave orientábase con cinco sensores, dous apuntando á Terra, dous á Lúa e un ao Sol. Ao chegar ás proximidades da Lúa a nave determinaba a vertical local e a 75&nbsp;km da superficie o módulo KTDU acendíase para apagarse aos 25&nbsp;km, hinchándose os airbags a unha presión dunha atmosfera e exectándose o módulo de superficie. O impacto contra a superficie tería lugar a unha velocidade de 15&nbsp;m/s.

Lanzáronse un total de doce sondas Luna E-6, das cales só unha, Luna 9, tivo éxito totalmente, converténdose na primeira sonda en aterrar suavemente na superficie lunar e retransmitir imaxes desde ela.

## Historial de lanzamentos 
## Notas 
## Véxase tamén 
### Outros artigos 
*Luna E-1
*Luna E-1A
*Luna E-3
*Luna E-6LF
*Luna E-6LS
*Luna E-6M
*Luna E-6S
*Luna Ye-8
*Luna Ye-8-5
*Luna Ye-8-5M
*Luna Ye-8-LS
José Vázquez Batalla

**José Vázquez Batalla**, nado en Padrón en 1852 e finado en Buño o 7 de febreiro de 1947, foi un avogado e político galego.

## Traxectoria 
Fillo de Engracia Batalla Hermida. Procurador, de ideoloxía republicana, fundou e dirixiu o semanario *El Regenerador Padronés* (1891-1892). Foi presidente do Sindicato Agrícola de Iria e da Federación de Agricultores de Padrón (1921). Dono do pazo da Hermida de Lestrobe onde se asinou o Pacto de Lestrobe, que herdou de José de la Hermida. Foi presidente do Centro Agrario Republicano de Lestrobe dende agosto de 1931. Finou en Buño o 7 de febreiro de 1947.

## Vida persoal 
Casou con Laura Fernández Abelenda e foi pai de Pura, Luis, Marina, Álvaro, Bernardino, Ramón e Juan Vázquez Fernández.

## Notas
Slálom (piragüismo)

[miniatura|dereita|300px|Proba de **slálom** no Campionato do Mundo de Ausburg do [2002.]]
O **slálom** é unha disciplina do piragüismo que consiste en completar un percorrido en augas bravas no menor tempo posíbel. Normalmente practícase en ríos naturais ou en canles artificiais. O percorrido hase de facer atravesando unhas portas ou paus pendurados. Estes indicadores están numerados de forma correlativa e poden ser de cor verde (que indica "en dirección á corrente") ou vermella ("en contra da corrente"). Hai penalizacións de dous tipos: se o deportista toca un pau da porta súmanselle dous segundos ó tempo total, e se salta unha porta súmanselle 50 segundos.

Nesta disciplina os homes compiten en caiac (K-1 M) ou en canoa monopraza ou bipraza (C-1 M, C-2 M), as mulleres tan só o fan en caiac (K-1 W). Tamén se fan competicións por equipos chamadas "Patrullas". Son equipos de tres deportistas que poden ser mixtos.

## Notas 
## Véxase tamén 
### Outros artigos 
* Piragüismo en augas tranquilas
* Piragüismo en maratón
Manuel María González López

**Manuel María González López Pardo**, nado en Lugo en 1892 e finado na Coruña o 13 de xullo de 1975, foi un avogado e político galego.

## Traxectoria 
[miniatura|300px|Visita á campa de [Xoán Vicente Viqueira|Vicente Viqueira en Ouces (Bergondo), en 1930. Co gallo da homenaxe a Manuel Lugrís. De esquerda a dereita, Víctor Casas, Carlos Monasterio, Benito Ferreiro Pardo, Lugrís, familiar de Bernardino Varela, Emilio González, Salvador Mosteiro, asistente descoñecido, Bernardino Varela e Manuel María González.]]
Mestre e licenciado en Dereito pola Universidade de Santiago de Compostela. Participou en 1919 na II Asemblea Nacionalista, solicitando que se engadise ao programa das Irmandades a neutralidade relixiosa. Foi redactor de *Voz del Pueblo* e directivo do Centro Republicano compostelán do que chegou a ser presidente en 1922. Nese mesmo ano foi elixido concelleiro en Compostela. Colaborou en *La Campana*. En 1929 trasladouse a Vigo por motivos profesionais. Militante do Partido Republicano Radical Socialista asistiu ao pacto de Lestrobe.

Na madrugada do 14 de abril de 1931 arengou ás masas desde a escalinata do Pazo de Xustiza e proclamou a República en Vigo. Na República foi nomeado gobernador civil de Huesca o 30 de decembro de 1931, permanecendo no cargo ata o 16 de xuño de 1932, cando pasou a ser gobernador civil de Córdoba, permanecendo no cargo ata o 14 de setembro de 1933. Integrado en Izquierda Republicana, o 19 de marzo de 1936 foi nomeado gobernador civil de Albacete, permanecendo no cargo ata o 14 de xuño dese ano, cando pasou a ser gobernador civil de Toledo.

Aparentemente foi levado polos militares rebeldes ao interior do Alcázar de Toledo como refén durante o asedio, pero despois comprobouse que acudiu en calidade de refuxiado. Foi relevado como gobernador o 10 de agosto dese ano. Ao rematar o asedio, a finais de setembro, retornou a Galicia. No consello de guerra contra os membros do Comité de Defensa da República de Santiago de Compostela (causa 231/36) celebrado o 19 de novembro, actuou como defensor xunto cos letrados Manuel Casás Fernández e José Reino Caamaño; Manuel María ocupouse da defensa de Rafael Frade Peña. Instalouse na Coruña, onde exerceu como avogado durante o franquismo. Finou na Coruña o 13 de xullo de 1975.
## Obras 
É autor da peza teatral *Antón de Freixide*, estreada no Teatro Principal de Santiago pola Tuna Escolar Gallega o 4 de febreiro de 1915, e representado tamén na Coruña, Betanzos, Viveiro, Lugo, Monforte, Tui e Noia nese ano. A obra continuou representándose nos anos dez e vinte. Na presentación da obra en Compostela, tivo moita repercusión o discurso de Manuel María, en presenza do claustro da Universidade, da prensa e das autoridades.

## Vida persoal 
Casou na Coruña con María de los Ángeles Pardo Hidalgo en xuño de 1921. Foi pai de María de los Ángeles, Carmela e Manuel María González Pardo. María de los Ángeles finou en febreiro de 1975.
## Notas 
## Véxase tamén 
### Bibliografía 
* 

### Ligazóns externas 
* Manuel María González López na Cordobapedia
* Fernández, Carlos (25/11/2006). "Un refuxiado no Alcázar de Toledo" *La Voz de Galicia* .
Slálom

**Slálom** é un termo que fai referencia ó acto de atravesar diversos obstáculos facendo zigzag. Tamén se pode referir a:

;Disciplinas deportivas:
*Esquí alpino.
**Esquí en slálom.
**Slálom Xigante.
**Slálom Super Xigante (Super G).
*Esquí acuático en slálom.
*Piragüismo en slálom.
*Slálom dual en ciclismo de montaña.
*Skate en slálom.
*Wíndsurf en slálom.
*Autoslálom, slálom no automobilismo.

;Videoxogos:
*Slalom (videoxogo), xogo de esquí de 1987, Nintendo de Rare.
*Downhill Slalom, xogo de esquí para PC de Tuna Technologies.

;Lugares
*Lago Slalom, Illa Rei Xurxo, Antártida.

;Cinema:
**Slalom (filme)*, filme italiano de 1965.

;Música
**Slalom Dame*, segundo álbum de Jeanne Balibar, 2006.
Battle Royale (filme)

é un filme xaponés dirixido por Kinji Fukasaku que se estreou no 2000. Baséase na novela homónima de Koushun Takami. O filme conta a historia de Shuya Nanahara, un estudante de instituto cuxo pai acaba de suicidarse, que é obrigado polo goberno a competir nun xogo mortal onde os compañeiros de clase deben matarse entre si para poder salvarse. Esta longametraxe espertou tanta polémica internacional que foi prohibida ou deliberadamente eliminada da distribución en varios países.

## Sinopse 
No amencer dun novo milenio, o Xapón está ó bordo do colapso. Millóns de persoas quedaron sen emprego. A violencia nas escolas está descontrolada e os adolescentes rebeldes protagonizan boicots masivos. O goberno contraataca con “Battle Royale”. Cada ano, unha clase é escollida ó chou para que se enfronte nun cruel xogo de supervivencia.

## Personaxes 
* Tatsuya Fujiwara como Shuya Nanahara
* Aki Maeda como Noriko Nakagawa
* Taro Yamamoto como Shogo Kawada
* Takeshi Kitano como Kitano
* Masanobu Ando como Kazuo Kiriyama
* Kou Shibasaki como Mitsuko Souma
* Takashi Tsukamoto como Shinji Mimura
* Sosuke Takaoka como Hiroki Sugimura
* Eri Ishikawa como Yukie Utsumi
* Chiaki Kuriyama como Takako Chigusa
* Yukihiro Kotani como Yoshitoki Kuninobu
* Sayaka Ikeda como Megumi Eto
* Takayo Mimura como Kayoko Kotohiki
* Minami como Keiko Onuki

## Galardóns e nomeamentos 
* 2001: Festival de Sitges: Sección oficial longametraxes a concurso.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en RottenTomatoes
American Gangster

***American Gangster*** é un filme biográfico estadounidense de 2007 dirixido por Ridley Scott e escrito por Steve Zaillian. O filme baséase na carreira criminal de Frank Lucas, un gánster de Carolina do Norte que pasaba heroína dentro dos Estados Unidos a través dos avións militares que regresaban da Guerra de Vietnam. Está protagonizado por Russell Crowe e Denzel Washington nos papeis principais, xunto con Ted Levine, John Ortiz, Josh Brolin, Chiwetel Ejiofor, Norman Reedus, Ruby Dee e Lymari Nadal nos papeis de elenco.

Estreouse en galego o 17 de xullo de 2025 a través da TVG.

## Sinopse 
No Nova York de 1968, Frank Lucas (Denzel Washington) é o chofer dun importante mafioso de Harlem. Cando o seu xefe morre inesperadamente, Frank aproveita a oportunidade para construír o seu propio imperio. Grazas ó seu talento, convértese non só no meirande narcotraficante da cidade, enchendo as rúas con produtos de mellor calidade e prezo, senón tamén nun home público moi respectado. Richie Roberts (Russell Crowe), un policía marxinado que coñece ben as rúas, decátase de que unha persoa allea ós clans mafiosos está a trepar no poder. Tanto Roberts como Lucas comparten un estrito código ético que os afasta dos demais e que os converte en dúas figuras solitarias en lados opostos da lei. Cando se atopan, o enfrontamento entre eles é inevitable.

## Personaxes 
* Denzel Washington as Frank Lucas
* Russell Crowe como Det. Richie Roberts
* Ted Levine como Capt. Lou Toback
* Cuba Gooding, Jr. como Nicky Barnes
* Ruby Dee como Mama Lucas
* Josh Brolin como Det. Reno Trupo
* Clarence Williams III como Ellsworth "Bumpy" Johnson
* T.I. como Steve Lucas
* Carla Gugino como Laurie Roberts
* Common como Turner Lucas
* Idris Elba como Tango
* John Ortiz como Det. Javier Rivera
* Chiwetel Ejiofor como Huey Lucas
* Norman Reedus como Det. Norman Reilly
* Lymari Nadal como Eva Kendo Lucas
* Roger Guenveur Smith como Nate
* John Hawkes como Det. Freddie Spearman
* RZA como Det. Moses Jones
* Yul Vazquez como Det. Alfonso Abruzzo
* Malcolm Goodwin como Jimmy Zee
* Kevin Corrigan como Campizi
* Ruben Santiago-Hudson como Doc
* Armand Assante como Dominic Cattano
* Jon Polito como Rossi
* Ric Young como Khun Sa

## Galardóns e nomeamentos 
* 2007: 2 nomeamentos ó Oscar: Mellor actriz secundaria (Ruby Dee) e mellor dirección artística.
* 2007: 3 nomeamentos ó Globo de Ouro, incluíndo mellor filme dramático.
* 2007: 5 nomeamentos ós BAFTA, incluíndo mellor filme, fotografía e guión orixinal.
* 2007: 2 nomeamentos ós Critics' Choice Awards: mellor filme e canción.

## Notas 
## Véxase tamén 
### Ligazóns externas 
* 
* Ficha en AllMovie 
* Ficha en BoxOfficeMojo
Narciso Vidal Fraga

**Narciso Vidal Fraga**, nado no Castiñeiriño (Santiago de Compostela) en 1901 e finado en Teo o 10 de agosto de 1936, foi un avogado e político galego.

## Traxectoria 
Fillo de Manuel Vidal Cobas, naceu cando O Castiñeiriño pertencía ao Concello de Conxo. Estudou Dereito na Universidade de Santiago de Compostela, participou na Federación Universitaria Escolar, formaba parte da tuna compostelá e era seguidor da Institución Libre de Enseñanza e da Residencia de Estudiantes. Ao rematar a carreira foi profesor de Lóxica e Psicoloxía na Academia Xelmírez. Membro do Centro Republicano de Santiago, do que foi elixido presidente a finais de abril de 1931, participou no pacto de Lestrobe. Foi un dos organizadores da Vanguardia de Izquierda Republicana. Delegado gobernativo en Santiago de Compostela en febreiro de 1936.

Logo do golpe de Estado do 18 de xullo de 1936 foi detido e paseado por falanxistas en Espiño (Calo) o 10 de agosto, aparecendo o cadáver na estrada A Coruña-Pontevedra.

## Notas